b'\n_START_ARTICLE_\nRustning\n_START_PARAGRAPH_\nRustning er en fellesbetegnelse p\xc3\xa5 eldre tiders ulike milit\xc3\xa6re antrekk og krigskledninger som skulle beskytte b\xc3\xa6reren, og eventuelt hesten hans, mot hugg, slag og v\xc3\xa5pen. I tidligere tider var rustningene laget av horn, bein, tre, l\xc3\xa6r, t\xc3\xb8y eller metall. Fram til ca. 1200 ble en ridders fulle utrustning ofte kalt harnisk p\xc3\xa5 kontinentet: Ordet ble siden hovedsakelig brukt om ridderens kroppspanser, spesielt bryst- og ryggpanser. Moderne rustninger og skuddsikre drakter er laget av forskjellige kunststoffer som beskytter mot splinter fra artillerigranater og kuler fra h\xc3\xa5ndv\xc3\xa5pen.'